ΓΡΑΠΤΗ ΕΡΩΤΗΣΗ E-2989/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Το Ευρωπαϊκό Κοινοβούλιο ενέκρινε στις 5 Απριλίου 2001 ένα ψήφισμα σχετικά με την ασφάλεια και τα ατυχήματα στις αλιευτικές δραστηριότητες(1) στην παράγραφο 10 του οποίου ζητούσε την καθιέρωση απαιτήσεων πιστοποίησης και κατάλληλων πρακτικών δοκιμών για τους αξιωματικούς καταστρώματος, τους μηχανικούς και τους πλοιάρχους μικρών αλιευτικών σκαφών, για τους οποίους δεν απαιτούνται επί του παρόντος πιστοποιητικά ειδικότητας.

Στην παράγραφο 11 το Ευρωπαϊκό Κοινοβούλιο ζητούσε την έγκριση, σε επίπεδο Ευρωπαϊκής Κοινότητας και κρατών μελών, προτύπων που θα εισάγουν τη βασικήποχρεωτική κατάρτιση σε θέματα ασφαλείας για όλα τα μέλη του πληρώματος στα κοινοτικά αλιευτικά σκάφη και θα εξασφαλίζουν την ανανέωση της κατάρτισης σε θέματα ασφαλείας ανά τακτά χρονικά διαστήματα σε εκείνα τα κράτη μέλη που δεν εφαρμόζουν ήδη τέτοιο σύστημα.

Στην παράγραφο 15 του παραπάνω ψηφίσματος το ΕΚ ζητούσε από την Επιτροπή να αναπτύξει στρατηγικές για να εξασφαλίσει την αναβάθμιση του γενικού επιπέδου επαγγελματικών προσόντων στον αλιευτικό τομέα, προς το συμφέρον της ασφάλειας των πλοίων και τηςγείας και ασφάλειας στο χώρο εργασίας, και να επιταχύνει την εναρμόνιση των επαγγελματικών προσόντων μεταξύ του αλιευτικού τομέα και του εμπορικού στόλου.

Έλαβε η Επιτροπή κάποια σχετική πρωτοβουλία·

Δεν πιστεύει ότι η βελτίωση της κατάρτισης και η εγκεκριμένη κατοχή τίτλων στο πλήρωμα των πλοίων θα συνέβαλλε στη μείωση του αριθμού των ατυχημάτων στην αλιεία·

(1) ΕΕ C 21 E της 24.1.2002, σελ. 359.

Απάντηση της κας Διαμαντοπούλου εξ ονόματος της Επιτροπής

(4 Δεκεμβρίου 2002)

Η Επιτροπή συμμερίζεται τη γνώμη του αξιότιμου ευρωβουλευτή ως προς το ότι μια βελτίωση της κατάρτισης του προσωπικού που εργάζεται στα αλιευτικά σκάφη συμβάλλει στη μείωση του αριθμού εργατικών ατυχημάτων.

Ως προς αυτό το θέμα και όσον αφορά την προστασία τηςγείας και της ασφάλειας των εργαζομένων στην εργασία, η Επιτροπή εφιστά την προσοχή του αξιότιμου ευρωβουλευτή στις οδηγίες 92/29/EOK του Συμβουλίου της 31ης Μαρτίου 1992 σχετικά με τις ελάχιστες προδιαγραφές ασφάλειας καιγείας για την προώθηση βελτιωμένης ιατρικής περίθαλψης στα πλοία(1) και 93/103/ΕΚ του Συμβουλίου της 23ης Νοεμβρίου 1993 σχετικά με τις ελάχιστες προδιαγραφές ασφάλειας καιγείας κατά την εργασία στα αλιευτικά σκάφη (δέκατη τρίτη ειδική οδηγία κατά την έννοια του άρθρου 16, παράγραφος 1, της οδηγίας 89/391/EOK)(2), που προβλέπουν ελάχιστες προδιαγραφές για την κατάρτιση των εργαζομένων, καθώς και κάθε ατόμου που μπορεί να κυβερνά ένα πλοίο, τον πλοίαρχο ή άλλους εργαζομένους κατόπινπόδειξης.

Ιδιαίτερα, τα άρθρα 9 και 10 της οδηγίας 93/103/ΕΚ προβλέπουν τα στοιχεία που πρέπει να καλύπτει η κατάρτιση όσον αφορά τηνγεία και την ασφάλεια επί του σκάφους· αυτή η κατάρτιση πρέπει να αποτελεί αντικείμενο ενημέρωσης που καθίσταται αναγκαία λόγω των μεταβολών των δραστηριοτήτων επί του σκάφους. Εξάλλου, το παράρτημα ΙΙΙ της οδηγίας 93/103/ΕΚ προβλέπει επίσης τις ελάχιστες προδιαγραφές που αφορούν την κατάρτιση σχετικά με τη χρήση εξοπλισμού διάσωσης και επιβίωσης.

Εξάλλου, η οδηγία 92/29/EOK καθορίζει στο άρθρο 5 αυτής τα απαραίτητα μέτρα τα οποία κάθε κράτος μέλος πρέπει να λαμβάνει για την πληροφόρηση και την κατάρτιση των εργαζομένων όσον αφορά την ιατρική περίθαλψη στα πλοία. Ιδιαίτερα, το παράρτημα V αυτής της οδηγίας περιέχει τους γενικούς προσανατολισμούς που πρέπει τηρούνται για την ιατρική κατάρτιση του πλοίαρχου και των εργαζομένων στους οποίους έχει αναθέσει τη χρήση των ιατρικών εφοδίων του πλοίου, κατάρτιση η οποία πρέπει να ενημερώνεται περιοδικά, τουλάχιστον κάθε πέντε έτη (βλ. άρθρο 5 (3)).

(1) ΕΕ L 113 της 30.4.1992.

(2) ΕΕ L 307 της 13.12.1993.